**Kronēti Rimi Rīgas maratona un Latvijas čempionāta uzvarētāji maratonā**

Informācija medijiem

Rīgā, 2025. gada 18. maijā

**Rimi Rīgas maratona 42 km distancē 18. maijā par absolūto uzvarētāju vīriešu konkurencē kļuva Melikajs Tomas Frans (Melikhaya Thomas Frans) no Dienvidāfrikas Republikas ar rezultātu 2:13:20, bet sieviešu konkurencē laurus plūca etiopiete Ajanta Kumela Tadesse (Ayantu Kumela Tadesse) ar rezultātu 2:28:24. Maratona distancē, kas vienlaikus ir arī Latvijas čempionāts, par čempioniem kļuva Kristaps Bērziņš (2:25:40) un Anna Kļučņika ar rezultātu 2:50:18. Savu pēdējo maratonu elites statusā skrēja leģendārā Jeļena Prokopčuka, izcīnot sudraba medaļu starp Latvijas līderēm.**

Pēc Melikhaya Thomas Frans 2. vietā finišēja Nguse Amlosoms (**Nguse Amlosom**) no Eritrejas ar rezultātu 2:13:26, savukārt kenijietis Antonijs Kipčirčirs Koehs (**Anthony Kipchirchir Koech**) izcīnīja bronzas godalgu, finišējot 2:13:28.

Šogad sieviešu konkurencē pārliecinoši 1. vietu, finišējot 2:28:24, ieguva Ajanta Kumela Tadesse (Ayantu Kumela Tadesse). 2. vietā pēc 6 minūtēm finišēja kenijiete Rebeka Jeropa Čeruto (**Rebecah Jerop Cheruto**) ar rezultātu 2:34:36, bet trešajā vietā finišēja kenijiete Paulīne Narogoja Esikona (**Pauline Narogoi Esikon**) ar rezultātu 2:35:02.

**TOP10 vīriešu rezultāti**

1. Melikhaya Thomas Frans (RSA) 2:13:20

2. Nguse Amlosom (ERI) 2:13:26

3. Anthony Kipchirchir Koech (KEN) 2:13:28

4. Cornelius Kibiwott Chepkok (KEN) 2:13:37

5. Wisley Kimeli (KEN) 2:14:10

6. Gilbert Kipkoech Bii (KEN) 2:14:27

7. James Kiplagat (KEN) 2:15:39

8. Kipruto, Evans (KEN) 2:17:59

**9. Kristaps Bērziņš (LAT) 2:25:40**

10. Pavel Laputjov (LAT) 2:29:51

**TOP10 sieviešu rezultāti**

1. Ayantu Kumela Tadesse 2:28:24 (ETH)

2. Rebecah Jerop Cheruto 2:34:36 (KEN)

3. Pauline Narogoi Esikon 2:35:02 (KEN)

4. Lilian Jebitok 2:36:00 (KEN)

5. Laura Jegelevičiūtė 2:44:13 (LTU)

**6. Anna Kļučņika (LAT) 2:50:18**

**7. Jeļena Prokopčuka (LAT) 2:51:00**

**8. Helēna Liepiņa (LAT) 2:52:26**

9. Modesta Bužerytė (LTU) 2:52:54

10. Vera Nunes (POR) 2:54:12

**Par Latvijas čempioniem kļūst Kristaps Bērziņš un Anna Kļučņika**

Maratona distancē tika sadalītas arī medaļas Latvijas čempionātā. Par valsts čempionu kļuva tituliem bagātākais Latvijas maratonists **Kristaps Bērziņš** ar teicamu rezultātu – 2:25:40 –, kopvērtējumā finišējot 9. vietā. Sudrabu izcīnīja **Pāvels Laputjovs** (2:29:51), bet bronzas medaļa – **Renāram Rozem** (2:30:23).

Par Latvijas čempioni sieviešu konkurencē kļuva sezonas līdere **Anna Kļučnika** – 2:50:18, kopvērtējumā Kļučnikai – 6. vieta. **Jeļenas Prokopčukas** rezultāts 2:51:00 vainagojās sudraba medaļā. Bronzu izcīnīja **Helēna Liepiņa** – 2:52:26.

**TOP 5 Latvijas rezultāti vīriešiem**

1. Kristaps Bērziņš 2:25:40

2. Pavel Laputjov 2:29:51

3. Renārs Roze 2:30:23

4. Jānis Jerofejevs 2:38:30

5. Pauls Rubenis 2:39:09

**TOP5 Latvijas rezultāti sievietēm**

1. Anna Kļučņika 2:50:18

2. Jeļena Prokopčuka 2:51:00

3. Helēna Liepiņa 2:52:26

4. Amanda Krūmiņa 2:55:02

5. Vita Devjatņikova 2:56:04

**18. maija programma**

**Starts Akmens tilta pakājē, finišs 11. novembra krastmalā**

**7.00** Profesionālie skrējēji – 21 km

**7.05** 42 km

**8.30** Apbalvošana 21 km uzvarētājiem

**9.00** 21 km

**10.00** Apbalvošana 42 km uzvarētājiem

**11.00** Apbalvošana Latvijas čempionātam 42 km un ātrākajiem no Latvijas 21 km distancē

**12.30** 10 km

**13.45** Apbalvošana 10 km uzvarētājiem

**14.30**un**15.30** 6 km

**15.00** Apbalvošana 6 km uzvarētājiem

**Papildu informācija:**

Inese Ķīkule

Tālr.: 2966 6110

E-pasts: inese.kikule@necom.lv

[www.rimirigamarathon.com](http://www.rimirigamarathon.com)

**Par Rimi Rīgas maratonu**

Maratons Rīgā notiek kopš 1991. gada. Rimi Rīgas maratons ir Baltijas valstu vērienīgākais tautas sporta notikums, kas ik gadu Latvijas galvaspilsētā pulcē desmitiem tūkstošu skrējēju no visas pasaules. 2025. gadā Rimi Rīgas maratons norisināsies 17.-18. maijā, kad pasākuma ietvaros būs iespējams izskrieties maratona, pusmaratona, 10 km, 6 km, DPD jūdzes (1 609 m) un Bērnu dienas distancēs. Visām Rimi Rīgas maratona distancēm piešķirtas Pasaules vieglatlētikas savienības kvalitātes zīmes (*World Athletics Road Race Label*), bet maratonam un jūdzes distancēm ir arī Latvijas čempionāta statuss.

Rimi Rīgas maratona organizatoru komandas kontā ir arī pirmais Pasaules čempionāts skriešanā (*World* *Athletics Road Running Championships Riga 23*) pusmaratona, 5 km un jūdzes distancēs, kura laikā tika uzstādīti trīs pasaules rekordi. Pasaules čempionāts uzskatāms par nozīmīgāko tautas sporta un vieglatlētikas notikumu Baltijas valstu vēsturē, kas pulcēja pasaules labākos elites skrējējus un amatierskrējējus no 105 pasaules valstīm, kā arī kopā ar Rimi Rīgas maratonu nodrošināja 11,8 miljonu pienesumu valsts ekonomikai.

Rimi Rīgas maratons sadarbībā ar Bērnu slimnīcas fondu, *Rimi* un Latvijas televīziju īsteno labdarības kampaņu "Labas gribas kilometri", kurā, kopš tās aizsākuma 2020. gadā, jau kopumā saziedoti 100 000 eiro bērniem ar kustību traucējumiem. Rimi Rīgas maratons aizsācis arī Baltijā nozīmīgāko pasākumu ilgtspējas programmu "Run for Future", kuras ietvaros ne tikai tiek aprēķināts un kompensēts pasākuma oglekļa pēdas nospiedums, bet arī visi dalībnieki aicināti rīkoties atbildīgi.

Maratonu kopš 2007. gada sadarbībā ar Rīgas domi rīko aģentūra *NECom* (SIA Nords Event Communications). Galvenais partneris – *Rimi*, partneri – *TC Spice*, *Elektrum,* sponsori – *DPD Latvija,* *INDEXO,* *WESS Motors Toyota*, *Sportland, Nike.* Partneri un atbalstītāji – *Balticovo*, Bērnu slimnīcas fonds, dabīgais minerālūdens *Mangaļi*, *Garmin, Happy, LIDO, Mēness aptieka, Science in Sport, Klotiņi & Serģis*, LVS, LTSA, *VSK Noskrien, Rīgas meži, Rīgas ūdens* un citi.